[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2008.5.21

COM(2008) 308 végleges

2008/0095 (COD)

Javaslat:

AZ EURÓPAI PARLAMENT ÉS A TANÁCS RENDELETE

az Európai Szomszédsági és Partnerségi Támogatási Eszköz létrehozására vonatkozó általános rendelkezések meghatározásáról szóló 2006/1638/EK rendelet módosításáról

(előterjesztő: a Bizottság)

INDOKOLÁS

E rendelettervezet az Európai Szomszédsági és Partnerségi Támogatási Eszköz létrehozására vonatkozó általános rendelkezések meghatározásáról szóló, 2006. október 24-i 2006/1638/EK európai parlamenti és tanácsi rendelet 23. cikkét módosítja. A módosítás két okból szükséges.

Először is tisztázni kell a közvetítő pénzintézetek által kölcsönök finanszírozása, tőkebefektetés, garanciaalapok vagy befektetési alapok formájában kezelt közösségi forrásokra vonatkozó hatályos rendelkezéseket. A jelenleg hatályos szöveg nem egyértelmű azzal kapcsolatban, hogy lehetőség van-e az ilyen források folyamatos újrabefektetésére (pl. rulírozó alapként). Az újrabefektetés bevett gyakorlat a kockázati tőkével és a hitelfinanszírozással összefüggő műveleteknél. A régi kölcsönökből és befektetésekből visszafolyó bevételek így újra befektethetők. Ekként további előnyöket biztosítanak a megcélzott kedvezményezetteknek, és növelik a támogatás hatását. E kérdés tisztázása már csak azért is fontos és sürgős, mivel hasonló intézkedésekre a nemsokára működésbe lépő szomszédsági beruházási eszköz keretében is sor kerülhet.

Másodszor a javasolt módosítás lehetővé teszi az EBB számára, hogy az euro-mediterrán beruházási hitel és partnerség (FEMIP) keretében újra befektesse a MEDA, illetve az Algeriával, Ciprussal, Egyiptommal, Görögországgal, Jordániával, Libanonnal, Máltával, Marokkóval, Szíriával, Tunéziával és Törökországgal kötött korábbi pénzügyi jegyzőkönyvek alapján finanszírozott korábbi műveletek pénzügyi hozadékát. E jövedelmek tőketörlesztésből és befektetések hozamából származnak (kamatok, osztalék, részesedések értékesítéséből származó nyereség/veszteség, illetve banki bírságok és büntetések). Az újrabefektetéseket ez a rendelet szabályozza.

2006-ban végrehajtották a FEMIP felülvizsgálatát. E felülvizsgálat kiterjedt az EBB kölcsönökre, továbbá az EBB által kezelt azon uniós költségvetési forrásokra, amelyeket kockázati tőkéhez, technikai segítségnyújtáshoz, kamattámogatáshoz és speciális kölcsönökhöz használnak fel. A Bizottság a szabad források leghatékonyabb felhasználása érdekében a FEMIP-közleményben[1] azt javasolta, hogy ezen jövedelmeket újabb kockázatitőke-műveletekhez használják fel. Ezt a javaslatot az Ecofin Tanács (2006 novemberében) jóváhagyta és hangúlyozta, hogy szükség van a FEMIP továbbfejlesztésére és megerősítésére. Mivel a korábbi rendeletek nem rendelkeznek kifejezetten a források újrabefektetésének lehetőségéről, e „visszafolyó jövedelmek” jelenleg visszakerülnek a közösségi költségvetésbe röviddel azután, hogy azokat a kedvezményezettek visszatérítették az EBB-nek. A javasolt módosítás révén az EBB lehetőséget kap az ilyen források FEMIP keretében történő újrabefektetésére addig, ameddig a Bizottság határozatot nem hoz a művelet befejezéséről.

A „visszafolyó jövedelmek” visszafizetésének befagyasztása érdekében, és hogy a javasolt módosítás vitájának ideje alatt megakadályozza a FEMIP keretében a jövőbeni műveletekhez rendelkezésre álló források elszivárgását,, a Bizottság e javaslat elfogadását követően azonnal felkéri az EBB-t a közösségi költségvetésbe irányuló visszafizetések felfüggesztésére, valamint arra, hogy a forrásokat a javasolt módosítás költségvetési hatóság általi elfogadásáig kamatozó számlán helyezze el. A módosítás elfogadását követően az EBB engedélyt kap a források újrabefektetésére. A módosítások elutasítása esetén az EBB-forrásokat (és az utánuk járó kamatokat) azonnal visszautalnák a közösségi költségvetésbe

2008/0095 (COD)

Javaslat:

AZ EURÓPAI PARLAMENT ÉS A TANÁCS RENDELETE

az Európai Szomszédsági és Partnerségi Támogatási Eszköz létrehozására vonatkozó általános rendelkezések meghatározásáról szóló 2006/1638/EK rendelet módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 179. és 181a. cikkére,

tekintettel a Bizottság javaslatára,

a Szerződés 251. cikkében megállapított eljárásnak[2] megfelelően,

mivel:

1. Az Európai Szomszédsági és Partnerségi Támogatási Eszköz létrehozására vonatkozó általános rendelkezések meghatározásáról szóló, 2006. október 24-i 2006/1638/EK európai parlamenti és tanácsi rendelet létrehozza a szomszédos országoknak és Oroszországnak nyújtott közösségi támogatások keretét.

2. Az infrastrukturális beruházások támogatása és a magánszektor fejlesztése érdekében fontos, hogy a közösségi támogatás hatékony formában felhasználható legyen olyan inztézkedésekhez, mint az Európai Beruházási Bank vagy más pénzügyi közvetítők által kezelt kölcsönfinanszírozás, tőkebefektetések, garanciaalapok vagy befektetési alapok.

3. Ezen intézkedések eredményessége növelhető lenne, ha a pénzügyi közvetítők egedélyt kapnának arra, hogy az ilyen intézkedésekből származó visszafolyó bevételeket új műveletek során újra befetethessék.

4. Az euro-mediterrán beruházási hitel és partnerség (FEMIP) sikeresen gyűjti össze és irányítja a forrásokat a mediterrán régióba a magánvállalatoknak nyújtott kölcsönök, illetve az üzleti környezet javítására irányuló infrastrukturális beruházások révén.

5. A FEMIP további megerősítése érdekében az EBB-nek engedélyt kell kapnia azon tőkejövedelmek földközi-tengeri, tagsággal nem rendelkező országokban történő újbóli befektetésére, amelyek a mellékletben felsorolt rendeletek és határozatok alapján végrehajtott műveletekből származnak.

6. E rendelet alkalmazásában a kapott hitelkamatokat, a befektetések utáni osztalékot, a részesedések értékesítéséből származó nyereséget/veszteséget, valamint a banki bírságokat és büntetéseket úgy kell tekinteni, mint az Európai Beruházási Bank által realizált bevételeket.

7. A 2006/1638/EK rendeletet ezért a fentieknek megfelelően módosítani kell,

ELFOGADTA EZT A RENDELETET:

1. cikk

A 2006/1638/EK rendelet a következőképpen módosul:

(1) A 23. cikk (2) bekezdésének helyébe a következő szöveg lép:

2. A Bizottságnak eseti alapon kell elfogadnia az (1) bekezdés végrehajtására vonatkozó rendelkezéseket, különösen a kockázatmegosztás, a végrehajtással megbízott közvetítő fél díjazása, az alapból származó nyereség felhasználása, újbóli befektetése és visszaigénylése, valamint a művelet befejezése tekintetében.

(2) A 23. cikk a következő (3) bekezdéssel egészül ki:

3. A Bizottság hozhat olyan határozatot, hogy az Európai Beruházási Banknál a mellékletben felsorolt rendeletek és határozatok alapján keletkező tőkejövedelmeket és bevételeket az Európai Beruházási Bank újból fektesse be az e rendelet hatálya alá tartozó mediterrán országokban.

2. cikkHatálybalépés

Ez a rendelet az Európai Unió Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

az Európai Parlament részéről a Tanács részéről

az elnök az elnök

[…][…]

Melléklet

Az (5) preambulumbekezdésben és az 1. cikk (2) bekezdésében hivatkozott rendeletek és határozatok

Első pénzügyi jegyzőkönyvek

A Tanács 1978. szeptember 26-i 2210/78/EGK rendelete az Európai Gazdasági Közösség és az Algériai Demokratikus és Népi Köztársaság közötti együttműködési megállapodás megkötéséről (HL L 263., 1978.9.27., 1. o.).

A Tanács 1978. szeptember 26-i 2211/78/EGK rendelete az Európai Gazdasági Közösség és a Marokkói Királyság közötti együttműködési megállapodás megkötéséről (HL L 264., 1978.9.27., 1. o.).

A Tanács 1978. szeptember 26-i 2212/78/EGK rendelete az Európai Gazdasági Közösség és a Tunéziai Köztársaság közötti együttműködési megállapodás megkötéséről (HL L 265., 1978.9.27., 1. o.).

A Tanács 1978. szeptember 26-i 2213/78/EGK rendelete az Európai Gazdasági Közösség és az Egyiptomi Arab Köztársaság közötti együttműködési megállapodás megkötéséről (HL L 266., 1978.9.27., 1. o.).

A Tanács 1978. szeptember 26-i 2214/78/EGK rendelete az Európai Gazdasági Közösség és a Libanoni Köztársaság közötti együttműködési megállapodás megkötéséről (HL L 267., 1978.9.27., 1. o.).

A Tanács 1978. szeptember 26-i 2215/78/EGK rendelete az Európai Gazdasági Közösség és a Jordán Hasimita Királyság közötti együttműködési megállapodás megkötéséről (HL L 268., 1978.9.27., 1. o.).

A Tanács 1978. szeptember 26-i 2216/78/EGK rendelete az Európai Gazdasági Közösség és a Szíriai Arab Köztársaság között létrejött együttműködési megállapodás megkötéséről (HL L 269., 1978.9.27., 1. o.).

Második pénzügyi jegyzőkönyvek

A Tanács 1982. november 22-i 3177/82/EGK rendelete az Európai Gazdasági Közösség és az Algériai Demokratikus és Népi Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 337., 1982.11.29., 1. o.).

A Tanács 1982. november 22-i 3178/82/EGK rendelete az Európai Gazdasági Közösség és az Egyiptomi Arab Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 337., 1982.11.29., 8. o.).

A Tanács 1982. november 22-i 3179/82/EGK rendelete az Európai Gazdasági Közösség és a Jordán Hasimita Királyság közötti pénzügyi és műszaki együttműködésről szóló jegyzőkönyv elfogadásáról (HL L 337., 1982.11.29., 15. o.).

A Tanács 1982. november 22-i 3180/82/EGK rendelete az Európai Gazdasági Közösség és a Libanoni Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 337., 1982.11.29., 22. o.).

A Tanács 1982. november 22-i 3181/82/EGK rendelete az Európai Gazdasági Közösség és a Marokkói Királyság közötti pénzügyi és műszaki együttműködésről szóló jegyzőkönyv elfogadásáról (HL L 337., 1982.11.29., 29. o.).

A Tanács 1982. november 22-i 3182/82/EGK rendelete az Európai Gazdasági Közösség és a Szíriai Arab Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 337., 1982.11.29., 36. o.).

A Tanács 1982. november 22-i 3183/82/EGK rendelete az Európai Gazdasági Közösség és a Tunéziai Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 337., 1982.11.29., 43. o.).

Harmadik pénzügyi jegyzőkönyvek

A Tanács 1987. december 21-i 88/30/EGK határozata az Európai Gazdasági Közösség és az Algériai Demokratikus és Népi Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 22., 1988.1.27., 1. o.).

A Tanács 1987. december 21-i 88/31/EGK határozata az Európai Gazdasági Közösség és az Egyiptomi Arab Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 22., 1988.1.27., 9. o.).

A Tanács 1987. december 21-i 88/32/EGK határozata az Európai Gazdasági Közösség és a Jordán Hasimita Királyság közötti pénzügyi és műszaki együttműködésről szóló jegyzőkönyv elfogadásáról (HL L 22., 1988.1.27., 17. o.).

A Tanács 1987. december 21-i 88/33/EGK határozata az Európai Gazdasági Közösség és a Libanoni Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 22., 1988.1.27., 25. o.).

A Tanács 1987. december 21-i 88/34/EGK határozata az Európai Gazdasági Közösség és a Tunéziai Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 22., 1988.1.27., 33. o.).

A Tanács 1988. június 30-i 88/453/EGK határozata az Európai Gazdasági Közösség és a Marokkói Királyság közötti pénzügyi és műszaki együttműködésről szóló jegyzőkönyv elfogadásáról (HL L 224., 1988.8.13., 32. o.).

A Tanács 1992. november 16-i 92/549/EGK határozata az Európai Gazdasági Közösség és a Szíriai Arab Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 352., 1992.12.2., 21. o.).

Negyedik pénzügyi jegyzőkönyvek

A Tanács 1991. december 19-i 92/44/EGK határozata az Európai Gazdasági Közösség és a Tunéziai Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 18., 1992.1.25., 34. o.).

A Tanács 1992. március 16-i 92/206/EGK határozata az Európai Gazdasági Közösség és az Algériai Demokratikus és Népi Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 94., 1992.4.8., 13. o.).

A Tanács 1992. mácius 16-i 92/207/EGK határozata az Európai Gazdasági Közösség és az Egyiptomi Arab Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 94., 1992.4.8., 21. o.).

A Tanács 1992. mácius 16-i 92/208/EGK határozata az Európai Gazdasági Közösség és a Jordán Hasimita Királyság közötti pénzügyi és műszaki együttműködésről szóló jegyzőkönyv elfogadásáról (HL L 94., 1992.4.8., 29. o.).

A Tanács 1992. mácius 16-i 92/209/EGK határozata az Európai Gazdasági Közösség és a Libanoni Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 94., 1992.4.8., 37. o.).

A Tanács 1992. november 16-i 92/548/EGK határozata az Európai Gazdasági Közösség és a Marokkói Királyság közötti pénzügyi és műszaki együttműködésről szóló jegyzőkönyv elfogadásáról (HL L 352., 1992.12.2., 13. o.).

A Tanács 1994. január 24-i 94/67/EK határozata az Európai Gazdasági Közösség és a Szíriai Arab Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 32., 1994.2.5., 44. o.).

Ciprus, Görögország, Málta és Törökország

A Tanács 1978. november 23-i 2760/78/EGK rendelete az Európai Gazdasági Közösség és a Ciprusi Köztársaság közötti pénzügyi együttműködésről szóló jegyzőkönyv elfogadásáról (HL L 332., 1978.11.29., 1. o.).

A Tanács 1984. március 26-i 787/84/EGK rendelete az Európai Gazdasági Közösség és a Ciprusi Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 85., 1984.3.28., 37. o.).

A Tanács 1990. február 26-i 90/153/EGK határozata az Európai Gazdasági Közösség és a Ciprusi Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 82., 1990.3.29., 32. o.).

A Tanács 1995. október 30-i 95/485/EK határozata az Európai Közösség és a Ciprusi Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 278., 1995.11.21., 22. o.).

A Tanács 1999. március 30-i 1999/258/EK határozata azon időszak meghosszabbítására vonatkozó jegyzőkönyv elfogadásáról, amely alatt az Európai Közösség és a Ciprusi Köztársaság közötti pénzügyi és műszaki együttműködésről szóló negyedik jegyzőkönyvben meghatározott források leköthetők (HL L 100., 1999.4.15., 25.o.).

A Tanács 1978. július 25-i 78/666/EGK határozata az Európai Gazdasági Közösség és Görögország közötti pénzügyi együttműködésről szóló jegyzőkönyv elfogadásáról (HL L 225., 1978.8.16., 25. o.).

A Tanács 1976. április 23-i 939/76/EGK rendelete az Európai Gazdasági Közösség és Málta közötti pénzügyi jegyzőkönyv, valamint az EGK és Málta közötti társulási megállapodáshoz kapcsolódó egyes rendelkezéseket megállapító jegyzőkönyv elfogadásáról (HL L 111., 1976.4.28., 1.o.).

A Tanács 1986. július 7-i 2458/86/EGK rendelete az Európai Gazdasági Közösség és a Máltai Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 216., 1986.8.5., 1. o.).

A Tanács 1989. június 12-i 89/378/EGK határozata az Európai Gazdasági Közösség és Málta közötti pénzügyi és műszaki együttműködésről szóló jegyzőkönyv elfogadásáról (HL L 180., 1989.6.27., 46. o.).

A Tanács 1995. október 30-i 95/484/EK határozata az Európai Közösség és a Máltai Köztársaság közötti pénzügyi és műszaki együttműködésről szóló jegyzőkönyv elfogadásáról (HL L 278., 1995.11.21., 14. o.).

A Tanács 1999. március 30-i 1999/259/EK határozata azon időszak meghosszabbítására vonatkozó jegyzőkönyv elfogadásáról, amely alatt az Európai Közösség és a Máltai Köztársaság közötti pénzügyi és műszaki együttműködésről szóló negyedik jegyzőkönyvben meghatározott források leköthetők (HL L 100., 1999.4.15., 31.o.).

A Tanács 1979. március 5-i 79/281/EGK határozata az Európai Közösség és Törökország közötti pénzügyi együttműködésről szóló jegyzőkönyv elfogadásáról (HL L 67., 1979.3.17., 14. o.).

Horizontális rendeletek

A Tanács 1986. december 22-i 3973/86/EGK rendelete az Európai Gazdasági Közösség és Algéria, Marokkó, Tunézia, Egyiptom, Libanon, Jordánia, Szíria, Málta és Ciprus közötti pénzügyi és műszaki együttműködésről szóló jegyzőkönyvek alkalmazásáról (HL L 370., 1986.12.30., 5. o.).

A Tanács 1992. június 29-i 1762/92/EGK rendelete a Közösség és a mediterrán harmadik országok között létrejött, a pénzügyi és műszaki együttműködésről szóló jegyzőkönyvek végrehajtásáról (HL L 181., 1992.7.1., 1. o.).

A Tanács 1992. június 29-i 1763/92/EGK rendelete a tagsággal nem rendelkező összes mediterrán országgal folytatott pénzügyi együttműködésről (HL L 181., 1992.7.1., 22. o.).

A Tanács 1996. július 23-i 1488/96/EK rendelete az euro-mediterrán partnerség (MEDA) keretében végrehajtott gazdasági és társadalmi szerkezeti reformokat kísérő pénzügyi és műszaki intézkedésekről (HL L 189., 1996.7.30., 1. o.). A legutóbb a 2112/2005/EK rendelettel módosított rendelet.

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZÓDÓ KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

Az Európai Parlament és a Tanács rendelete az Európai Szomszédsági és Partnerségi Támogatási Eszköz létrehozására vonatkozó általános rendelkezések meghatározásáról szóló 2006/1638/EK rendelet módosításáról

2. KÖLTSÉGVETÉSI TÉTELEK:

8.1. alcím – A Bizottság által nyújtott kölcsönök, 8.1.0. jogcímcsoport – A földközi-tengeri, tagsággal nem rendelkező országokkal folytatott pénzügyi együttműködés keretében nyújtott különleges kölcsönök és kockázati tőke tőketörlesztése és kamatai

Az érintett évre (2008) a költségvetésben elkülönített összeg: 26 070 788 EUR.

3. PÉNZÜGYI HATÁS

( A javaslatnak nincsenek pénzügyi vonzatai.

X A javaslatnak nincs pénzügyi hatása a kiadásra, viszont van a bevételre – a hatás a következő:

(millió EUR egy tizedesjegyig)

(millió EUR egy tizedesjegyig)

Költségvetési tétel |

8. cím | Hitelfelvételi és -hitelfolyósítási műveletek |

8.1. alcím | A Bizottság által nyújtott kölcsönök |

8.1.0. jogcímcsoport | A földközi-tengeri, tagsággal nem rendelkező országokkal folytatott pénzügyi együttműködés keretében nyújtott különleges kölcsönök és kockázati tőke tőketörlesztése és kamatai | 35 EUR (becslés) |

Az intézkedés utáni helyzet |

[n+1] | [n+2] | [ulter. -] |

8.1.0. jogcímcsoport | p.m. | p.m. | p.m. |

* A fenti táblázat számadatai hozzávetőleges becslésnek tekinthetők. 2008-ban az ezen javaslat elfogadása előtt befolyt semmiféle bevétel nem kerül újbóli befektetésre a FEMIP keretében. Megjegyzendő, hogy a pontos becslés rendkívül nehéz, mivel a kockázatitőke-műveletekből származó bizonyos bevételek ezen eszköz kockázatos jellege miatt igen változékonyak.

A 23. cikk (3) bekezdéssel történő javasolt kiegészítése feljogosítaná a Bizottságot, hogy döntést hozhasson az EBB számára annak engedélyezésével kapcsolatban, hogy az újból befektethesse a MEDA és a mediterrán országokkal kötött korábbi pénzügyi együttműködési jegyzőkönyvek keretében végrehajtott műveletek bevételeit. Ennek következtében ezen bevételek közösségi költségvetésbe történő visszautalása későbbi időpontban történik majd, így a forrásokat továbbra is a mediterrán régióban történő infrastrukturális beruházások és magánszektorbeli fejlesztések támogatására használják majd.

4. CSALÁSELLENES INTÉZKEDÉSEK

A Közösség pénzügyi érdekeinek védelme, valamint a csalások és szabálytalanságok elleni küzdelem szerves részét képezi az ENPI-rendeletnek.

Az ezen módosítás hatálya alá tartozó intézkedések tekintetében az ENPI forrásainak felhasználására vonatkozó igazgatási ellenőrzés a Támogatási és Együttműködési Főigazgatóság (DG AIDCO) feladata lesz. Amennyiben nem létezik ilyen értelmű megállapodás, ilyen megállapodást kell kötni a közösségi forrásokat kezelő közvetítő pénzintézetekkel az ENPI-rendelet új 23. cikkének (2) bekezdésében foglalt valamennyi kérdéskör tekintetében.

Az említett megállapodás kifejezett rendelkezéseket tartalmaz az intézkedések alapján engedélyezett kiadások ellenőrzésére és a Bizottság által végzendő pénzügyi ellenőrzésre nézve, ideértve az Európai Csalás Elleni Hivatal (OLAF) és a Számvevőszék által adott esetben a helyszínen végrehajtott ellenőrzéseket. A közvetítő pénzintézeteket felszólítják, hogy engedélyezzék a Bizottságnak (az OLAF-nak) a helyszíni vizsgálatokat és ellenőrzéseket az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/Euratom, EK tanácsi rendelettel összhangban.

[1] A Bizottság közleménye a Tanácsnak – Az euro-mediterrán beruházási hitel és partnerség (FEMIP) értékelése és jövőbeni lehetőségek (Com (2006) 592 végleges, 2006.10.17.).

[2] Az Európai Parlament xxxx.xx.xx-i véleménye és a Tanács xxxx.xx.xx-i határozata.